Phokis — Delphi — 63/2-51/0 BC
Region: Central Greece (IG VII-IX) — Delphi 

[αρ]χοντος γ[ο]ρ[γιλ]ου μηνος εν[δ]υ[σπ]οι[τ]ροπιου βουλευοντ[ων] σωστρατου του διονυ[σιο]υ ευκλειδα του ηρακλειδα σωτυλου του [ηρακ]ωνος απεδοτο πολυτιμιδας μελισσιωνος τωι απολλωνι τωι πυθιωι συνευαρεστεουσας και τας ματρος [σ]ωτιμα[ς] και τας αδελφας [αυτου] ευτελεας σωματα ανδρεια μ[εν] οις ονοματα νικομηδης αντιων φιλων [γυναικεια] [δε] αις ονοματα αφροδισια ονασι[φ]ορον μουσις ευφροσυνα ευτυχις τιμας εν ενι αργυριου μναν τριακοντα και ταν τιμαν απεχει πασαν. βεβαιωτηρες κατα τους νομους τας πολιος διονυσιος αστοξενου καρτεριανος [φ]ιλιστιων διοκλεος. παραμεινατωσαν δε νικομηδης [αν]τιων φιλων μουσις ε[υφροσυ]να ευτυχις πολυτιμιδα μελισσιωνος και σωτιμα πολειτα εως κα ζοωντι ποιουντες παν [το ε]πιτασσομενον. ει δε μη ποιεωντι κυρια εστω σωτιμα [κ]αι πολυτιμιδας επιτιμεοντες ως δουλοις. επει δε κα [τι] περι σωτιμαν γενη[τ]αι ανθρωπινον η περι πολυτιμιδαν οι προγεγραμμενοι παραμεινατωσαν ευτελεια θυγατρι σωτιμας ποιουντες το επιτασσομενον καθως υπερανω γεγραπται εκτο[ς] μουσιος. μουσις δε ελευθερα εστω και απολελυμενα τας παραμονας καθως υπερανω γεγραπται. ονασιφορον δε και αφροδισια ελευθεραι εστωσαν και ανεφαπτοι αποτρεχουσαι α κα θελωντι και ποιουσαι ο κα θελωντι. ει δε τι αν[θ]ρω[π]ινον γενοιτο περι ευτελειαν προ του μεταλλαξαι σωτιμαν [α]ποδοτωσαν οι προγεγρα[μ]μενοι τοις κλαρονομοις τοις ευτελεας αργυριου μνας τρεις εκαστος καθως υπερανω γεγραπται και α[π]ολελυμενο[ι ε]στωσαν. [ε]ι δε νεικομηδης η αντιων η φιλων σωτιμας μεταλλαξασας θελοισαν ελευθεροι ειμεν και μη παραμενειν ευτελεια ο θελων α[υ]των α[π]οτεισατω ευτελεα αργυριου μνας τρεις. ωσαυτως δε και ευτυχις αποτεισατω αργυριου μνας δυο και ελευ[θε]ροι εστωσαν. ει δε τις εφαπτοιτο επι καταδουλισμω οι τε βεβαιωτηρες βεβαιους παρεχετωσαν τω θεωι τας ωνας και οι αποδομενοι. ομοιως δε και ο παρατυχων κυριος εστω συλεων επ ελευθερια αζαμιος ων και ανυποδικος πασας δικας και ζαμιας. μαρτυροι οι τε ιερεις του απολλωνος λαιαδας και νικοστρατος. ιδιωται αμυντας πασωνος ευκλειδας μεγαρτας πολυτιμιδας.